**ประชาสัมพันธ์การติดต่อขอชำระภาษีป้าย ประจำปีงบประมาณ พ.ศ. ๒๕๖๒**

          ด้วยองค์การบริหารส่วนตำบลสุวรรณคาม จะดำเนินการจัดเก็บภาษีป้าย ประจำปีงบประมาณ    พ.ศ. ๒๕๖๒ องค์การบริหารส่วนตำบลสุวรรณคาม จึงขอชี้แจงการติดต่อขอชำระภาษีป้าย ตามรายละเอียดดังนี้

**ระยะเวลาในการยื่นแบบแสดงรายการทรัพย์สินเพื่อเสียภาษีป้าย**

           เจ้าของป้ายที่มีหน้าที่เสียภาษีป้ายต้องยื่นแบบแสดงรายการภาษีป้าย (ภป.๑) **ภายใน เดือนมีนาคม** **ของทุกปี**

           กรณีติตั้งหรือแสดงป้ายหลังเดือน มีนาคม หรือติดตั้งแสดงป้ายใหม่แทนป้ายเดิม หรือปลี่ยนแปลงแก้ไขป้ายอันเป็นเหตุให้เสียภาษีเพิ่มขึ้น ให้เจ้าของป้ายยื่นแบบแสดงรายการภาษีป้าย ภายใน ๑๕ วัน นับแต่วันที่ติดตั้งป้าย หรือนับตั้งแต่วันที่เปลี่ยนแปลงแก้ไขแล้วแต่กรณี

**ขั้นตอนการชำระภาษีป้าย**

              ๑. เจ้าของป้าย หรือผู้ซึ่งเจ้าของป้ายมอบหมายยื่นแบบแสดงรายการภาษีป้าย (ภป.๑) พร้อมด้วยหลักฐาน ณ สำนักงานของท้องถิ่นที่ป้ายติดตั้ง หรือสำนักงานท้องถิ่น

          ๒. เจ้าพนักงานเจ้าหน้าที่ดำเนินการ ๒ กรณี

                     ๒.๑ กรณีผู้เสียภาษีประสงค์จะชำระภาษีในวันยื่นแบบแสดงรายการ ถ้าพนักงานเจ้าหน้าที่ตรวจสอบได้ทันที ให้แจ้งผู้เสียภาษีว่าจะต้องเสียภาษีเป็นจำนวนเท่าไร

                     ๒.๒ กรณีผู้เสียภาษีไม่พร้อมที่จะชำระภาษีในวันยื่นแบบแสดงรายการ พนักงานจ้าหน้าที่จะมีหนังสือแจ้งการประเมิน (ภป.๓) แจ้งจำนวนเงินภาษีที่จะต้องชำระแก่ผู้เสียภาษี

          ๓. ผู้เสียภาษีต้องชำระเงินค่าภาษีป้าย ภายใน ๑๕ วัน นับแต่วันที่ได้รับแจ้งการประเมิน   มิฉะนั้นจะต้องเสียเงินเพิ่ม

**หลักฐานที่ใช้ประกอบการเสียภาษีป้าย**

**๑.      กรณีป้ายที่ติดตั้งใหม่**

-   บัตรประจำตัวประชาชน

-   สำเนาทะเบียนบ้าน

-   ทะเบียนภาษีมูลค่าเพิ่ม

-   หนังสือรับรองหุ้นส่วนบริษัท

-   ใบอนุญาตติดตั้งป้ายหรือใบเสร็จรับเงินจากร้านทำป้าย

**๒.     กรณีป้ายรายเก่า**

-    ใบเสร็จรับเงินค่าภาษีป้ายครั้งก่อน มาแสดงด้วย